**Adatkezelési tájékoztató**

*Az információs önrendelkezési jogról és az információszabadságról szóló 2011. évi CXII. törvény (a továbbiakban: Infotv.) vonatkozó rendelkezéseiben foglaltak szerint* az Önkéntes Tartalékosok részére folyósítható tanulmányi ösztöndíjról szóló pályázati felhívás adatkezelésével kapcsolatban a következőkről tájékoztatom:

**I. Az adatkezelő:**

I.1.

a) az adatkezelő megnevezése: Magyar Honvédség Tartalékképző és Támogató Parancsnokság (1095 Budapest, Soroksári út 152., telefon: 06-1-224-8310 , email cím: mh.hfkp@hm.gov.hu)

b) az adatkezelő képviselője: Sándor Zsolt vezérőrnagy

c) az adatvédelmi tisztviselő és elérhetőségei: Simonné dr. Sztolyka Alexandra hadnagy, telefonszám: +36 30 344 0490/ 022-23-093 mellék, email cím: sztolyka.alexandra@mil.hu

**II. Az adatkezelés**

a) Az adatkezelés célja: a kiválasztási eljárás (az ösztöndíj elnyerésére való jogosultság megállapítása, ösztöndíjpályázat elbírálása) lefolytatása.

b) Adatkezelésünk jogalapja az Infotv. 5. § (1) bekezdés *a*) pontja, valamint a honvédségi adatkezelésről, az egyes honvédelmi kötelezettségek teljesítésével kapcsolatos katonai igazgatási feladatokról szóló 2013. évi XCVII. törvény (a továbbiakban: Haktv.) 23. § (2) bekezdés *a-c)* pont. A kezelt adatok köre: név, születési hely, születési idő, anyja neve, állampolgárság, telefonszám, e-mail cím, lakcím, levelezési cím.

d) Az adatkezelés során a *c)* pontban kezelt adatokat Ön biztosítja számunkra.

**III. Adatközlés, adattovábbítás, adatfeldolgozás, adatkezelés időtartama**

a) A pályázatot elnyerő érintett II. c) pontban felsorolt adatait, és a pályázat elnyerésének tényét a szolgálati helye szerinti alakulat részére az ösztöndíjszerződés előkészítése és megkötése céljából közöljük, ezen kívül az adatokat, csak a II. a) pontban felsorolt tevékenységek végrehajtásával, az I. pontban felsorolt adatkezelő által, megbízott ügyintézők ismerhetik meg, azokat további személyekkel nem közöljük. A hivatalos szervek általi esetleges megkeresésre (pl. rendőrség, ügyészség, bíróság) adatot közlünk.

b) Nem kívánjuk az adatokat harmadik országba vagy nemzetközi szervezet részére továbbítani.

c) Adatfeldolgozót nem veszünk igénybe.

d) A személyes adatok kezelésének időtartama: a Haktv. 23. § (1) bekezdés alapján a pályázati eljárás lezárását követően az adatok a nyilvántartásból törlésre kerülnek, kivéve, ha Ön az adatai további kezeléséhez írásban hozzájárul annak érdekében, hogy a későbbi pályázati lehetőségekről tájékoztatást kapjon.

**IV. Az Ön jogai:**

**IV.I. Ön kérelmezheti tőlünk az alábbiakat:**

*a)*az adatkezeléssel összefüggő tényekről az adatkezelés megkezdését megelőzően tájékoztatást kapjon (a továbbiakban: **előzetes tájékozódáshoz való jog**),

*b)*kérelmére személyes adatait és az azok kezelésével összefüggő információkat az adatkezelő a rendelkezésére bocsássa (a továbbiakban: **hozzáféréshez való jog**),

*c)*kérelmére, valamint, ha a kezelt személyes adatok pontatlanok, helytelenek vagy hiányosak, a személyes adatait az adatkezelő helyesbítse, illetve kiegészítse (a továbbiakban: **helyesbítéshez való jog**),

*d)*kérelmére, valamint az alább meghatározott további esetekben személyes adatai kezelését az adatkezelő korlátozza (a továbbiakban: **az adatkezelés korlátozásához való jog**),

* ha az érintett vitatja az adatkezelő, illetve a megbízásából vagy rendelkezése alapján eljáró adatfeldolgozó által kezelt személyes adatok pontosságát, helytállóságát vagy hiánytalanságát, és a kezelt személyes adatok pontossága, helytállósága vagy hiánytalansága kétséget kizáróan nem állapítható meg, a fennálló kétség tisztázásának időtartamára,
* ha az adatok törlésének lenne helye, de az érintett írásbeli nyilatkozata vagy az adatkezelő rendelkezésére álló információk alapján megalapozottan feltételezhető, hogy az adatok törlése sértené az érintett jogos érdekeit, a törlés mellőzését megalapozó jogos érdek fennállásának időtartamára,
* ha az adatok törlésének lenne helye, de az adatkezelő vagy más közfeladatot ellátó szerv által vagy részvételével végzett, jogszabályban meghatározott vizsgálatok vagy eljárások - így különösen büntetőeljárás - során az adatok bizonyítékként való megőrzése szükséges, ezen vizsgálat vagy eljárás végleges, illetve jogerős lezárásáig,
* ha az adatok törlésének lenne helye, de az adatkezelő dokumentációs kötelezettség teljesítése céljából az adatok megőrzése szükséges, 10 évig.

*Az adatkezelés korlátozásának időtartama alatt* a korlátozással érintett személyes adatokkal az adatkezelő, illetve az általa megbízott vagy rendelkezése alapján eljáró adatfeldolgozó a tároláson túl egyéb adatkezelési műveletet kizárólag az érintett jogos érdekének érvényesítése céljából vagy törvényben, nemzetközi szerződésben, illetve az Európai Unió kötelező jogi aktusában meghatározottak szerint végezhet.

*e)*kérelmére, valamint az e fejezetben meghatározott további esetekben személyes adatait az adatkezelő törölje (a továbbiakban: **törléshez való jog**).

* az adatkezelés jogellenes, így különösen, ha az adatkezelés
	+ az Infotv.-ben rögzített alapelvekkel ellentétes,
	+ célja megszűnt, vagy az adatok további kezelése már nem szükséges az adatkezelés céljának megvalósulásához,
	+ törvényben, nemzetközi szerződésben vagy az Európai Unió kötelező jogi aktusában meghatározott időtartama eltelt, vagy
	+ jogalapja megszűnt és az adatok kezelésének nincs másik jogalapja.
* az érintett az adatkezeléshez adott hozzájárulását visszavonja vagy személyes adatainak törlését kérelmezi, kivéve, ha az adatok kezelése az 5. § (1) bekezdés *a)*vagy *c)*pontján vagy (2) bekezdés *b)*pontján alapul,
* az adatok törlését jogszabály, az Európai Unió jogi aktusa, a Hatóság vagy a bíróság elrendelte, vagy
* az Infotv. 19. § (1) bekezdés *b)-d)*pontjában meghatározott időtartam eltelt.

IV.2. Amennyiben megítélése szerint az Önre vonatkozó személyes adatok kezelése megsérti az Infotv.-t, úgy az adatkezelő adatvédelmi tisztviselőjéhez, a lakóhelye vagy tartózkodási helye szerint illetékes törvényszékhez fordulhat, valamint panaszt tehet a Nemzeti Adatvédelmi és Információszabadság Hatóságnál (1125 Budapest, Szilágyi Erzsébet fasor 22/C; tel.: +36 (1) 391-1400; e-mail: ugyfelszolgalat@naih.hu; honlap: [www.naih.hu](http://www.naih.hu)).